b'\n_START_ARTICLE_\nDen \xc3\xb8sterrikske utlandstjenesten\n_START_PARAGRAPH_\nDen \xc3\xb8sterrikske utlandstjenesten er et alternativ til den \xc3\xb8sterrikske siviltjenesten og varer i 12 m\xc3\xa5neder. Den kan bli avtjent innenfor omr\xc3\xa5dene Gedenkdienst (minnetjeneste), Sozialdienst (sosialtjeneste) og Friedensdienst (fredstjeneste)._NEWLINE_Utlandstjenesten ligner den tyske Anderen Dienst im Ausland. Politikkvitenskapsmann Andreas Maislinger fra Innsbruck fikk id\xc3\xa9en fra Aktion S\xc3\xbchnezeichen/Friedensdienste. Den f\xc3\xb8rste \xc3\xb8sterrikske siviltjeneren kunne tiltre minnetjenesten sin i museet Auschwitz-Birkenau den 1. september 1992.\n_START_SECTION_\nGedenkdienst\n_START_PARAGRAPH_\nMinnetjenesten er opptatt av ofrene for nasjonalsosalisme. Minnetjenester jobber p\xc3\xa5 holocaustminnesteder som museer og forskningsinstitusjoner, for eksempel Simon Wiesenthal Center eller Yad Vashem.\n_START_SECTION_\nSozialdienst\n_START_PARAGRAPH_\nSosialtjenestedeltakere arbeider i prosjekter som fremmer den \xc3\xb8konomiske og sosiale utvikling til et bestemt land. De som tar sosialtjeneste jobber for eksempel med barn som m\xc3\xa5 leve p\xc3\xa5 gata eller p\xc3\xa5 prosjekter for forbedring av drikkevannforsyningen i utviklingsland.\n_START_SECTION_\nFriedensdienst\n_START_PARAGRAPH_\nFredstjenestedeltakere er opptatt med tiltak som nytter veien til eller sikringen av fred i sammenheng med v\xc3\xa6pnet konflikter. De jobber for eksempel i Israel hvor de organiserer arbeidsgrupper rundt felles initiativer fra konfliktpartene.\n_START_SECTION_\nFinansiering\n_START_PARAGRAPH_\nDen \xc3\xb8sterrikske republikken stiller enhver utlandstjenesteforening et viss budsjett til r\xc3\xa5dighet. Et bel\xc3\xb8p fra 10\xc2\xa0000 euro blir regnet for hver utlandstjener. P\xc3\xa5 grunn av denne begrensete \xc3\xb8konomien er det ikke mulig for alle interesserte \xc3\xa5 avtjene en utlandstjeneste._NEWLINE_Austrian Memorial Holocaust Award (AHMA) er en utmerkelse innstiftet av den \xc3\xb8sterrikske organisasjonen \xc3\x96sterreichischer Auslandsdienst. Prisen ble opprettet og f\xc3\xb8rste gang utdelt i 2006 og skal hvert \xc3\xa5r tildeles en person som s\xc3\xa6rlig har bidrag til minnet om holocaust._NEWLINE_Siden 1992 har unge \xc3\xb8sterrikere avtjent \xc2\xabminnetjenesten\xc2\xbb (noenlunde tilsvarende den norske siviltjenesten) sin i Argentina, Belgia, Kina, Tyskland, England, Frankrike, Israel, Italia, Litauen, Nederland, Polen, Tsjekkia, Ukraina, Ungarn og USA. P\xc3\xa5 den m\xc3\xa5ten viser unge \xc3\xb8sterrikere p\xc3\xa5 mange steder i verden ansvar og avsky for forbrytelser som ble beg\xc3\xa5tt av \xc3\xb8sterrikske nasjonalsosialister.'